CELEX: 32005R1459
Language: lv
Date: 2005-09-08 00:00:00
Title: Komisijas Regula (EK) Nr. 1459/2005 (2005. gada 8. septembris), ar ko groza nosacījumus, ar kādiem atļauj izmantot vairākas barības piedevas, kas pieder mikroelementu grupai   (Dokuments attiecas uz EEZ)

9.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 233/8
            
         
      KOMISIJAS REGULA (EK) Nr. 1459/2005
   (2005. gada 8. septembris),
   ar ko groza nosacījumus, ar kādiem atļauj izmantot vairākas barības piedevas, kas pieder mikroelementu grupai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 13. panta 2. punkta trešo teikumu,
   tā kā:
   
               (1)
            
            
               Ar Padomes Direktīvu 70/524/EEK (2), kurā grozījumi izdarīti ar Komisijas Direktīvu 96/7/EK (3), ir atļauts izmantot vairākus joda sāļus, kuri ir barības piedevas, kas pieder mikroelementu grupai. Pamatojoties uz Regulas (EK) Nr. 1831/2003 10. pantu, šīm barības piedevām ir piešķirts esošu produktu statuss, un uz tām attiecas pārbaudes un procedūras, ko piemēro saskaņā ar minēto pantu.
            
         
               (2)
            
            
               Pašlaik atļautais maksimālais mikroelementa joda (I) saturs barībā ir šāds: 4 ppm zirgiem, 20 ppm zivīm un 10 ppm citu sugu vai kategoriju dzīvniekiem.
            
         
               (3)
            
            
               Regulā (EK) Nr. 1831/2003 paredzēta iespēja mainīt kādas piedevas atļaujas nosacījumus, pamatojoties uz Eiropas Pārtikas nekaitīguma iestādes (še turpmāk “iestāde”) atzinumu par to, vai atļauja joprojām atbilst nosacījumiem, kas izklāstīti minētajā regulā.
            
         
               (4)
            
            
               Komisija lūdza iestādei izvērtēt dažādu Direktīvā 70/524/EEK minēto dzīvnieku sugu fizioloģiskās vajadzības pēc joda un konsultēt par joda iespējamo kaitīgo ietekmi uz cilvēku un dzīvnieku veselību vai vidi, ja jodu izmanto pašreiz atļautajā daudzumā. Saņēmusi šo lūgumu, iestāde 2005. gada 25. janvārī pieņēma atzinumu par joda izmantošanu lopbarībā.
            
         
               (5)
            
            
               Iestādes atzinumā secināts, ka pienam un olām veikto sliktākā iespējamā gadījuma modeļa aprēķinu rezultāti, kas iegūti, pamatojoties uz pašlaik atļauto joda daudzumu barībā, liecina, ka pieaugušajiem un pusaudžiem noteiktais galīgais ierobežojums var būt pārsniegts.
            
         
               (6)
            
            
               Tādēļ maksimālais joda (I) saturs barībā, ko saņem dzīvnieki, no kuriem iegūst iepriekš minētos produktus, proti, piena govis un dējējvistas, jāpazemina, lai samazinātu iespējamo kaitīgo ietekmi uz cilvēku veselību.
            
         
               (7)
            
            
               Ir lietderīgi paredzēt 12 mēnešu pārejas laiku, lai esošos barības krājumus varētu izmantot atbilstīgi iepriekšējiem nosacījumiem, kas noteikti saskaņā ar Direktīvu 70/524/EEK.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Neskarot citus Direktīvā 70/524/EEK paredzētos nosacījumus, ar kādiem atļauj izmantot E2 joda (I) piedevu, kas pieder mikroelementu grupai, minētā elementa maksimālais pieļaujamais saturs miligramos uz kilogramu kompleksās barības jāaizstāj ar saturu, kas noteikts šīs regulas pielikumā.
   2. pants
   1.   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   2.   To sāk piemērot 12 mēnešus pēc šīs regulas publicēšanas dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 8. septembrī
      
         
            Komisijas vārdā —
         
         
            Komisijas locekle
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 270, 14.12.1970., 1. lpp. Direktīva atcelta ar Regulu (EK) Nr. 1831/2003.
   
      (3)  OV L 51, 1.3.1996., 45. lpp.
   
      PIELIKUMS
      
                  EK Nr.
               
               
                  Elements
               
               
                  Piedeva
               
               
                  Ķīmiskā formula un apraksts
               
               
                  Maksimālais elementa saturs miligramos uz kilogramu kompleksās barības ar mitruma saturu 12 %
               
               
                  Citi noteikumi
               
               
                  Atļaujas termiņš
               
            
                  E2
               
               
                  Jods (I)
               
               
                  Kalcija jodāts, heksahidrāts
               
               
                  Ca(IO3)2 . 6H2O
               
               
                  Zirgi: 4 (kopā)
                  Piena govis un dējējvistas: 5 (kopā)
                  Zivis: 20 (kopā)
                  Citu sugu vai kategoriju dzīvnieki: 10 (kopā)
               
               
                  —
               
               
                  Beztermiņa
               
            
                  Bezūdens kalcija jodāts
               
               
                  Ca(IO3)2
                  
               
            
                  Nātrija jodīds
               
               
                  NaI
               
            
                  Kālija jodīds
               
               
                  KI